
Grozījumi Ministru kabineta 2021. gada 1. jūnija noteikumos Nr. 345 "Aizsargātā lietotāja tirdzniecības pakalpojuma noteikumi"
Izdoti saskaņā ar Elektroenerģijas tirgus likuma
33.1 panta ceturto daļu
· 1. Izdarīt Ministru kabineta 2021. gada 1. jūnija noteikumos Nr. 345 "Aizsargātā lietotāja tirdzniecības pakalpojuma noteikumi" (Latvijas Vēstnesis, 2021, 107., 205. nr.; 2022, 243. nr.; 2023, 82., 164., 242. nr.) šādus grozījumus:
· 1.1. papildināt ar 7.3 punktu šādā redakcijā:
· "7.3 Šo noteikumu 7.1 punktā minēto maksas samazinājumu birojs pārskata un attiecina par periodu, kas nepārsniedz šo noteikumu 37. punktā minēto datu glabāšanas termiņu.";
· 1.2. papildināt ar 22.2 punktu šādā redakcijā:
· "22.2 Šo noteikumu 22. un 22.1 punktā minēto maksas samazinājumu birojs pārskata un attiecina par periodu, kas nepārsniedz šo noteikumu 37. punktā minēto datu glabāšanas termiņu.";
· 1.3. izteikt 34.1. apakšpunktu šādā redakcijā:
· "34.1. pakalpojuma sniedzējs līdz mēneša piecpadsmitajam datumam sniedz informācijas sistēmai šo noteikumu 33. punktā minētos datus;";
· 1.4. izteikt 34.2. apakšpunktu šādā redakcijā:
· "34.2. informācijas sistēma līdz mēneša septiņpadsmitajam datumam nosūta apstiprinājumu pakalpojuma sniedzējam un pilno aizsargāto lietotāju sarakstu, kuriem konkrētais pakalpojuma sniedzējs sniedz pakalpojumu, un sniedz pakalpojuma sniedzējam šādus aizsargāto lietotāju datus:
· 34.2.1. līguma numurs;
· 34.2.2. personas kods;
· 34.2.3. maksas samazinājums, euro;
· 34.2.4. vārds, uzvārds;
· 34.2.5. trūcīgas vai maznodrošinātas mājsaimniecības (personas) pakalpojuma saņemšanas adrese saskaņā ar šo noteikumu 28.5. apakšpunktā minētajiem datiem;".
· 2. Noteikumi stājas spēkā 2024. gada 1. septembrī.

